การท่าเรือ เปิดรังถลุง แบงค็อก 6-2 ศึกฟุตซอลลีก 2016
สิงห์คลองเตย การท่าเรือ ฟุตซอล คลับ คืนฟอร์มเก่งได้ัทนเวลา ด้วยการเปิดบ้านไล่ถล่ม อัศวินเมืองหลวง แบงค็อก บีทีเอ เอฟซี ไปอย่างขาดลอย 6-2 ในศึกฟุตซอลลีก 2016,การแข่งขัน เอไอเอส ฟุตซอล ไทยแลนด์ลีก 2016 นัดที่ 7 ของฤดูกาล ประจำวันเสาร์ที่ 18 มิ.ย. การท่าเรือ ฟุตซอล คลับ ทีมอันดับที่ 3 ของตาราง เปิดสนามโกดัง สเตเดียม ต้อนรับการมาเยือนของทีมอันดับ 7 อย่าง แบงค็อก บีทีเอส เอฟซี,เปิดฉากในครึ่งแรก ทั้งสองทีมเปิดเกมรุกสู้กันอย่างสนุก แต่ต้องรอจนถึงนาทีที่ 13 เจ้าถิ่นจึงมาได้ประตูขึ้นนำ 1-0 จากการยิงของ พรมงคล ศรีจันทร์แสง แต่ถัดมาอีกเพียงแค่ไม่ถึงนาที แบงค็อก ก็มาตามตีเสมอได้ทันควัน 1-1 จากจังหวะที่ ภาสกรณ์ สกลวารี ส่องไกลเข้าไปอย่างสวยงาม,จากนั้น การท่าเรือ เริ่มโหมบุกอย่างหนัก และมาได้ประตูแซงนำอีกครั้งเป็น 2-1 จากลูกเตะมุมทางฝั่งซ้ายเข้ามาหน้าประตู บอลเลยมาถึง เลิศชาย อิสราสุวิภากร ยิงยัดเข้าไปง่าย ๆ,ก่อนหมดครึ่งแรกนาทีเดียว เจ้าถิ่นก็ขยับออกไปอีกครั้งเป็น 3-1 จากผลงานของ รัตติคุณ โพล้งหิรัญ และจบครึ่งแรกด้วยสกอร์นี้,ออกสตาร์ตในครึ่งหลังไปได้เพียงแค่ 2 นาที การท่าเรือ ทิ้งห่างออกไปเป็น 4-1 จากการยิงของ ธนัญชัย ชมบุญ แต่ทีมเยือนไม่ยอมง่ายๆ เปลี่ยนมาใช้การเล่นในระบบเพาเวอร์ เพลย์ ก่อนไล่ตีตื้นเป็น 4-2 ในนาที 28 จาก รัตติคุณ โพล้งหิรัญ,อย่างไรก็ตาม ในช่วงท้ายเกมเจ้าถิ่นเก็บเพิ่มอีก 2 ประตูปิดท้าย ขยับหนีอออกไปเป็น 6-2 จากผลงานของ รัตติคุณ โพล้งหิรัญ และ ธนัญชัย ชมบุญ,ทำให้จบเกม การท่าเรือ ฟุตซอล คลับ เปิดบ้านไล่ถล่มเอาชนะ แบงค็อก บีทีเอ เอฟซี ไปอย่างขาดลอย 6-2 ขยับขึ้นมาเป็นรองจ่าฝูงของตารางชั่วคราวในขณะนี้,ส่วนผลคู่อื่นมีดังนี้,ราชนาวี ชนะ แคท เอฟซี 2-1,โลโซดี ไทยเทค ชนะ ม.เกษมบัณฑิต 7-0,นครราชสีมา วีวัน เสมอ สมุทรสาคร 2-2
สิงห์คลองเตย การท่าเรือ ฟุตซอล คลับ คืนฟอร์มเก่งได้อีกครั้งด้วยการเปิดบ้านไล่ถล่ม อัศวินเมืองหลวง แบงค็อก บีทีเอ เอฟซี ไปอย่างขาดลอย 6-2 ในศึกฟุตซอลลีก 2016
การท่าเรือ ฟุตซอลคลับ,แบงค็อก บีทีเอส เอฟซี,ข่าว,ข่าวกีฬา,ไทยรัฐออนไลน์,เอไอเอส ฟุตซอล ไทยแลนด์ลีก 2016